laion/Wikipedia-Exotic huggingface dataset:
Kuldne Pistoda

Kuldne Pistoda (The Gold Dagger) on kirjandusauhind, mida annab välja Suurbritannia kriminaalkirjanike organisatsioon Crime Writers' Association. Auhinda hakati välja andma 1955. aastal. Aastatel 1955–1959 nimetati peaauhinda Ristatud Punaste Heeringate auhinnaks (Crossed Red Herring Award). 1995–2002 spondeeris seda Macallan ning sel ajal kandis auhind nime Macallani Kuldne Pistoda (Macallan Gold Dagger). 2006. aastal asus auhinda spondeerima Duncan Lawrie Bank ning peaauhind nimetati ümber Duncan Lawrie Pistodaks (Duncan Lawrie Dagger). Auhinnafondis oli siis 20 000 naela, mille poolest oli Kuldne Pistoda rahaliselt maailma suurim kriminaalkirjanduse auhind. 2008. aastal loobus Duncan Lawrie auhinda spondeerimast. Pärast seda kannab auhind taas nimetust Kuldne Pistoda (Gold Dagger) ning sellega ei kaasne rahalist auhinda. Aastatel 1969–2005 anti välja ka Hõbedase Pistoda auhinda (Silver Dagger), mille sai teise koha saanud raamat. Lisaks Kuldsele Pistodale antakse Pistoda auhinda välja ka muudes kategooriates. Gold Dagger – parim ingliskeelne kriminaalromaan (alates 1955) John Creasey New Blood Dagger (kuni 2005. aastani John Creasey Memorial Dagger) (alates 1973) – parim debüütromaan ALCS Gold Dagger for Non-Fiction (alates 1978) – parim mitteilukirjanduslik krimiteos Diamond Dagger – elutöö auhind (alates 1986) Dagger in the Library (kõnekeeles ka Golden Handcuffs , alates 1994) – raamatukoguhoidjate auhind Debut Dagger (alates 1998) – parim seni avaldamata käsikiri Ian Fleming Steel Dagger (alates 2002) – parim triller Sapere Books Historical Dagger – parim ajalooline kriminaalromaan Short Story Dagger – parim novell Publishers' Dagger – parim kirjastus International Dagger – parim tõlketeos inglise keelde (alates 2006) Critical Award (1964) Special Merit Award (1966) Special Award (1975) Special Silver Dagger Award (1980) Rusty Dagger (1996) Dagger of Daggers (2005) Best Foreign Novel (1964–1969) Best British Novel (1965–1967) Silver Dagger (1969–2005) Silver Dagger of Non-Fiction (1978–1979) Police Review Award (1985–1987) Last Laugh Dagger (ka Punch Prize) (1988–1996) CWA '92 Award (1990–1992) Rumpole Award (1990–1992) https://www.luts.ee/kirjandusveeb/index.php/kirjandusauhinnad/vaelismaised-kirjandusauhinnad/225-kuldne-pistoda https://thecwa.co.uk/wp-content/uploads/2016/05/Dagger-winners-2020-poster.pdf Dagger Awards The Crime Writers Association
Kings of Leon

Kings of Leon on Ameerika Ühendriikide rokkansambel, mis loodi Tennessee osariigis Nashville'is 1999. aastal. Bändi kuuluvad vennad Caleb Followill (solist ja rütmikitarrist), Nathan Followill (trummar) ja Jared Followill (basskitarrist ja taustalaulja) ning nende nõbu Matthew Followill (soolokitarrist ja taustalaulja). Kings of Leon'i edu Suurbritannias algas 9 singliga kohalikus singliedetabelis "Top 40 Singles", samuti said nad Brit Awardsil 2009. aastal kaks auhinda ja nende kolm selleks ajaks ilmunud albumit ("Youth and Young Manhood" (2003), "Aha Shake Heartbreak" (2004), "Because of the Times" (2007) jõudsid viie parema hulka Suurbritannia albumiedetabelis (2007. aasta album isegi esikohale). Nende singlid "Sex on Fire", "Use Somebody" ja "Notion" on jõudnud Billboardi ajakirjas ilmuva edetabeli "Hot Modern Rock Tracks" esikohale. Bändi algusaastate muusika oli segu southern rock'ist ja bluusist, kuid bänd on järk-järgult arendanud oma muusikat teiste žanritega. Nüüd on nende mängitav muusika pigem alternatiiv- ja indie-rokk.
Hamster

Hamster ehk harilik hamster ehk tavahamster (Cricetus cricetus) on hamsterlaste sugukonda kuuluv näriline, hamstri perekonna ainuke liik. Hamstrite kõige eristatumad omadused on nende suurus, lühike saba ja kuidas nad saavad panna toitu oma põskedesse.
Jaan Audova

Jaan Audova (27. veebruar 1901 Vara vald – 18. november 1992 Valga) oli eesti vaimulik. Jaan Audova sündis suures peres, kus oli 14 last. Kooliteed sai ta käia I maailmasõjani, sest vendade sõtta võtmise tõttu tuli tal kodus täismehe eest väljas olla. Tema kord püssi alla minna tuli Vabadussõja ajal. Kuid lahinguteni ta siiski ei jõudnud, sest enne allkirjastati Tartu rahuleping. Sõjaväekohustuse täitis ta ratsarügemendis, kus oli orkestrant. Sõjaväest vabanes ta aastal 1923, asudes jätkama poolelijäänud haridusteed Tartu Linna Õhtuses Ühisgümnaasiumis, mille ta lõpetas aastal 1928. Aastal 1933 lõpetas ta Tartu Ülikooli usuteaduskonna. Prooviaastal oli ta Tartu Peetri koguduses Jaan Treumanni juures. Ordineeriti õpetajaametisse 2. septembril 1934 (koos Alfred Toominga, Jüri Kimmeli, Karl Kiiski ja Kristjan Valdmaga). Aastatel 1934–1936 oli Jaan Audova Tartu Peetri koguduse õpetaja Jaan Treumanni isiklik adjunkt. Aastal 1936 saadeti ta piiskop Hugo Bernhard Rahamägi poolt Hiiumaale. Ta teenis aastatel 1936–1937 Pühalepa Laurentsiuse kogudust ja aastatel 1936–1938 Kärdla Johannese kogudust. Aastatel 1938–1939 oli ta Randvere koguduse asetäitja õpetaja. Aastatel 1939–1944 oli ta Rakke koguduse õpetaja kohusetäitja. Kuna sõjaolukorras lahkus Johannes Oskar Lauri Saksamaale, asus Jaan Audova koos perega Otepääle. Otepää Maarja kogudust teenis ta aastatel 1944–1953. Aastal 1953 asus ta Valka (kuna Paul Uibopuu arreteeriti). Valga Peetri-Luke koguduse õpetaja oli ta aastatel 1953–1977. Aastal 1977 jäi ta emerituuri, kuid aitas kogudust edasi teenida oma pojal Peebul. Jaan Audova poeg on vaimulik Peep Audova, tütar Maarja Rooma (1935–2009) oli arstiteadlane ja toitlushügieenik. Tema õde oli kunstnik Ann Audova. http://www.ag.tartu.ee/?q=kool/ajalugu/vilistlased&k=1928/tlog Õpetaja Jaan Audova lahinguväljaks sai usupõld
Sajakroonine meenemünt (1992)

See 1992. aastal vermitud hõbedast 100-kroonine meenemünt on pühendatud Eesti Vabariigi rahareformile, millega taaskehtestati Eesti kroon kui riigi ainus seaduslik maksevahend. Tegemist on ühe esimese taasiseseisvunud Eesti meenemündiga, mille on kujundanud Mari Käbin. Mündi esiküljel on kujutatud Eesti riigivapi kolme lõvi, samuti kiri "EESTI ESTONIA". Tagaküljel on kolme suitsupääsukese, Eesti rahvuslinnu kujutis ning nimiväärtus ja vermimise aasta.
Jälgi jätmata

"Jälgi jätmata" (inglise keeles "Without a Trace") on USA draamasari, mida tootis telekanal CBS. Sari oli kanalil CBS eetris alates 26. septembrist 2002 kuni 19. maini 2009. Sari räägib FBI kadunud inimesi otsiva üksuse tööst. Kokku toodeti 160 osa. Without a Trace. CBS.com
Kurjuse kannul

"Kurjuse kannul" (inglise keeles "Criminal Minds") on USA draamasari. Sari jälgib FBI käitumisanalüüsi üksuse (BAU) profileerijate tööd. "Kurjuse kannul" erineb paljudest kriminaalsarjadest selle poolest, et keskendub pigem kurjategijale kui kuriteole. Sarja näitab telekanal CBS. Seda toodeti alates 22. septembrist 2005 kuni 19.veebruarini 2020. Eestis on sarja näidanud Kanal 2, Fox Crime ja Fox. Aaron "Hotch" Hotchner (Thomas Gibson; hooajad 1–12) on BAU rühma ülem. Ta on endine prokurör ja töötas varem FBI büroos Seattle'is. Ta on BAU kogenumaid agente. Ta üritas hoida töö ja kodu vahel tasakaalu, kuni ta naine Haley temast lahutas. Haley hukkus hiljem George Foyet (tuntud kui "Bostoni Vikatimees") käe läbi. Foyet oli sarimõrvar, keda Hotch jälitas. David Rossi (Joe Mantegna; hooajad 3–15) on kogenud eriagent. Ta töötas varem üksuses, lahkus vabatahtlikult, et raamatuid kirjutada ja naasis hiljem üksusse. Derek Morgan (Shemar Moore; hooajad 1–11, külalisena hooajad 12–14) on eriagent, keda kujutatakse kannatliku, enesekindla ja sageli temperamentsena. Ta on endine politseinik ja tal on eriline suhe üksuse tehniku Penelope Garciaga. Emily Prentiss (Paget Brewster) on eriagent. Ta on diplomaat Elizabeth Prentissi tütar. Ta hukkus, kui oli Ian Doyle'i pantvang, kuid hiljem selgus, et ta jäi ellu ja pidi surnut teesklema, et Doyle'i eest põgeneda. Ta naasis hiljem rühma. Dr. Spencer Reid (Matthew Gray Gubler) on eriagent ja BAU noorim liige. Ta IQ on 187 ja ta suudab lugeda 20 000 sõna minutis, lisaks on tal eideetiline mälu. Ta liitus FBIga 2004. aastal. Penelope Garcia (Kirsten Vangsness) on üksuse tehnik, kes hoiab ülejäänud üksuse tuju ülal oma naljadega, kuid kardab kloune. Jason Gideon (Mandy Patinkin; hooajad 1–3) endine BAU rühma ülem. Jennifer "JJ" Jareau (A.J. Cook; hooajad 1–5, 7–15, külalisena 6 hooajal) on eriagent ja endine Criminal Minds. CBS.com Criminal Minds. ABC Studios MediaNet
Jahtunud jälg

"Jahtunud jälg" (inglise keeles Cold Case) on Ameerika Ühendriikide kriminaalsari. Sarja tootis ja näitas CBS aastatel 2003–2010. Kokku toodeti 7 hooaja jooksul 156 jagu. Peategelast, detektiiv Lilly Rushi mängis Kathryn Morris. Esimeses viies jaos mängis tema kaasdetektiivi Justin Chambers, ülejäänud jagudes Danny Pino. Cold Case CBS Warner Bros. Cold Case koduleht.
FBI failid

"FBI toimikud" (inglise keeles The FBI Files) on USA dokumentaalsari, mis oli Discovery kanalil eetris aastatel 1996–2006. Sari kirjeldas tõestisündinud FBI juhtumeid. The FBI Files. tv.com
Chōfu

Chōfu on linn Jaapanis Tōkyō prefektuuris. Asub Tōkyōst läänes Tama jõe ääres. Piirneb idas Setagayaga. Linn loodi 1955. aastal. 東京都の人口（推計）トップページ, vaadatud 29.03.2021. Chōfu koduleht
The Day I Shot Cupid

"The Day I Shot Cupid" ehk täieliku pealkirjaga "The Day I Shot Cupid: Hello, My Name Is Jennifer Love Hewitt and I'm a Love-aholic" on laulja Jennifer Love Hewitti 2010. aastal ilmunud debüütraamat. Raamat kirjeldab autori kohtamiskogemusi ja annab nõuandeid kohtamiste kohta. Raamat jõudis New York Timesi bestsellerite nimekirja. "Kõvakaaneliste raamatute nõuanne", The New York Times, 2. aprill 2010. Link kontrollitud 5. märtsil 2011.
FCI Tallinn

FCI Tallinn on 2002. aastal asutatud Eesti jalgpalliklubi, mis tegutseb Tallinnas Lasnamäel. Esindusmeeskond mängis 2013. aastast Meistriliigas ja tuli 2016. aastal Eesti meistriks. 2017. aasta hooaja järel liitus põhimeeskond Levadiaga. 2018. aastal jätkas samanimeline meeskond II liigas. FC Infonet on asutatud 29. jaanuaril 2002. Majanduskriisi ajal 2011. aasta hooaja eel liitusid FC Infonetiga Tallinna SC Bercy ja Tallinna FC Atletik. Euroopa jalgpalli katusorganisatsioon UEFA leidis, et FC Infoneti nimi, mis viitab otseselt klubi peasponsorile, on UEFA Euroopa Liiga reeglitega vastuolus. Seetõttu kasutab Infonet nüüdsest ametlikus suhtluses nime FCI Tallinn. 4. novembril 2017 pärast hooaja viimast vooru teatati, et FCI Tallinn liitub Levadiaga. Premium liiga Võitjad (1): 2016 Evald Tipneri karikas Võitja (1): 2017 Eesti Superkarikas Võitja (1): 2017 Esiliiga Võitjad (1): 2012 2. koht (1): 2011 II liiga ida/põhi (Tallinna FC Atletik) 2. koht (1): 2010 III liiga ida (Tallinna FC Atletik) Võitjad (1): 2009 V liiga lõuna/lääs (Tallinna FC Atletik) Võitjad (1): 2006 Eesti jalgpalliklubide loend FCI Tallinn II FCI Tallinn III http://www.fcinfonet.com/et/club/about[alaline kõdulink] Klubist http://jalgpall.ee/voistlused/1/team/2490/ Luik, Margus, toim (2016). Eesti Jalgpall 2016. Estomasters OÜ. Lk 16. {{cite book}}: |pages= ja |page= dubleerivad üksteist (juhend) Schwede, Indrek, toim (2013). JALKA (veebruar 2013). Eesti Jalgpalli Liit. Lk 42-43. {{cite book}}: |pages= ja |page= dubleerivad üksteist (juhend) FC Infonetist saab FCI Tallinn soccernet.ee Tulenevalt UEFA piirangutest kannab "FC Infonet" edaspidi nime "FCI Tallinn" (FCI) fcinfonet.com Kahest suurest saab üks: Infonet ja Levadia ühinevad ning sünnib FCI Levadia soccernet.ee Ühendklubil ei ole veel nime, kuid treeneriks Rogic ja kehaks Levadia soccernet.ee Klubi koduleht (eesti, vene ja inglise keeles) FCI Tallinn jalgpall.ee
Simon van der Meer

Simon van der Meer (24. november 1925 Haag – 4. märts 2011 Genf) oli hollandi füüsik. Ta leiutas elementaarosakeste kimpude stohhastilise jahutuse meetodi, mille kasutuselevõtt CERNi osakeste põrgutis võimaldas avastada W- ja Z-bosoni. Aastal 1984 sai ta koos Carlo Rubbiaga selle eest Nobeli füüsikaauhinna. Simon van der Meer Nobeli auhinna lehel
Iilekstamm

Iilekstamm ehk vahemere tamm (Quercus ilex) on pöögiliste sugukonda tamme perekonda kuuluv puu. Ta kasvab pärismaisena Vahemere piirkonnas. Iilekstamm kasvab 5–20 m kõrguseks, mõnikord kuni 28 m kõrguseks. Rinnakõrguselt on ta ümbermõõt kuni 1,4 m. Ta võib kasvada 200 kuni 500 aastaseks. Iilekstamme võra on lai ja sageli mitmeharuline. Igihaljad lehed on pealt tumerohelised ja alt karvadega kaetud. Noored lehed, mis võrsuvad enamasti juunis, on üleni karvadega kaetud ning alguses hõbehallid ja seejärel kahkjaskollased. Vanad lehed langevad 1–2 aastat pärast uute moodustumist. Lehed kasvavad 4–8 cm pikkuseks ja 1–3 cm laiuseks. Alumiste okste noored lehed võivad olla kuni 10 cm pikkused ja pisut okkalised. Leheroots on 1–2 cm pikkune. Iilekstamme õisik on urb ja vili tõru. Vahemerest põhjas levib iilekstamm Portugalist Egeuse ja Musta mere rannikuni Türgis ning lõunas Tuneesiast Marokoni. Kohati on ta tunginud ka lähisvahemerelise kliimaga aladele, näiteks Prantsusmaa Atlandi-poolsele rannikule ja Garda järve ümbrusesse. Iilekstammel on kaks alamliiki. Quercus ilex ilex, mis on pärismaine levila põhja- ja idaosas Prantsusmaast ja Pürenee poolsaare põhjaosast Kreekani. Quercus ilex rotundifolia (sünonüümid Q. rotundifolia, Q. ballota), mis on pärismaine levila kaguosas Pürenee poolsaare keskel ja lõunaosas ning Aafrika loodeosas. Davis, P. H. (toim.), 1982. Flora of Turkey and the East Aegean Islands. Vol. 7 [Orobanchaceae to Rubiaceae]. Edinburgh University Press, Edinburgh. ISBN 978-0-85224-396-1. Greuter, W., Burdet, H.-M., Long, G. (toim.), 1986. Med-Checklist. A critical inventory of vascular plants of the circum-mediterranean countries. Vol. 3 (Dicotyledones: Convolvulaceae–Labiatae). Conservatoire et Jardin Botanique, Genève. ISBN 2-8277-0153-7. Jalas, J., Suominen, J. (toim.), 1976. Atlas Florae Europaeae. Distribution of Vascular Plants in Europe. 3. Salicaceae to Balanophoraceae. Akateeminen Kirjakauppa, Helsinki. ISBN 951-9108-02-5.
2006. aasta Eesti presidendivalimised

2006. aasta Eesti presidendivalimised toimusid 2006. aasta 28. augustist 23. septembrini. Selle käigus toimus kolm valimisvooru Riigikogus ja üks valimiskogus; viimase tulemusena valiti Eesti presidendiks Toomas Hendrik Ilves. Riigikogus toimus esimene presidendi valimise voor 28. augustil 2006, kandidaadina oli üles seatud Ene Ergma. Hääletamisest võttis osa 65 Riigikogu liiget, kes kõik hääletasid ka tema poolt, kuid et presidendi valimiseks on vaja Riigikogu 2/3 koosseisu poolthääli (ehk vähemalt 67 häält), siis ei osutunud ta valituks. Riigikogus toimunud valimisvoorudes ei osalenud Keskerakonna ja Rahvaliidu saadikud, mistõttu osutus võimatuks ka kahe kolmandiku Riigikogu liikmete toetuse andmine kandidaadile. Teine ja kolmas Riigikogu valimisvoor toimusid 29. augustil, kandidaadina seati üles Toomas Hendrik Ilves. Taas osales hääletamisel 65 liiget, kuid mõlemas voorus jäi üks sedel märgistamata, mistõttu Ilvese poolt hääletas 64 riigikogulast. Seetõttu osutus presidendi valimine parlamendis võimatuks ja riigipea valimine toimus valimiskogus. 23. septembril Estonia teatri hoones toimunud presidendivalimistel osales 345 valimiskogu liiget, kandidaatidena seati üles Toomas Hendrik Ilves ja ametis olev president Arnold Rüütel. Ilves kogus 174 valijamehe, Rüütel 162 toetuse, 8 sedelit oli märgistamata ja üks kehtetu. Et valimiskogus pidi kandidaat saavutama lihthääleenamuse, milleks oli 173 häält, osutus presidendiks valituks Toomas Hendrik Ilves. Kuulus enne presidendiks asumist Eestimaa Rahvaliitu. Vabariigi Presidendi valimised 2006 – info Vabariigi Valimiskomisjoni lehel.
Tõnu Altosaar

Tõnu Altosaar (sündinud 7. oktoobril 1943 Tallinnas) on Kanadas Torontos elav Eesti juurtega arhitekt. Altosaar on partner Kanada ühes suuremas arhitektuurifirmas Bergman & Hamann, kelle projekteeritud on suurem osa uuematest pilvelõhkujatest Toronto südalinnas. Tema projekteeritud pilvelõhkujaid leidub ka paljudes teistes maailma suurlinnades. Altosaare pere lahkus Eestist, kui ta oli 11-kuune. Lapsepõlve veetis ta Rootsis ning 5-aastaselt suundus perega elama Kanadasse. Ta lõpetas Toronto Ülikooli ning alustas arhitektuurifirmas Bergman & Hamann tööd 1967. aastal. Aastal 1975 sai ta samas firmas partneriks ning töötab seal siiani vanema äriosaniku ja Lähis-Ida tegevdirektorina. Ta on olnud seotud suurte projektidega Indoneesias, Indias, Mehhikos ja Euroopas. Tema suurimate projektide hulka kuuluvad Torontos asuvad RBC Centre, Brookfield Place, First Canadian Place ja First Canadian Centre (Calgary) ning mitmed suurejoonelised hotellid Niagara joa juures. Tõnu Altosaar on korp! Sakala vilistlane. Tõnu Altosaar Veebiakadeemias Kaire Tensuda "Arhitekt Tõnu Altosaar on projekteerinud paljudes maailma riikides" Eesti Elu, 15. aprill 2005 Ingrid Tähismaa "Pilvelõhkujate pagar Tõnu Altosaar" NaisteMaailm, 8. jaanuar 2008 Tõnu Altosaar ETV saates "Püramiidi tipus", 22. jaanuar 2011 http://isik.tlulib.ee/index.php?id=286
Yonago

Yonago (米子) on linn Jaapanis Tottori prefektuuris. Asub Jaapani mere rannikul. Lääneosa asub Yumigahama poolsaarel. Yonago linn loodi 1927. aastal. Linnaga on liidetud mitmed ümbruskonna asulad. Viimati liideti Yonagoga 2005. aastal Yodoe. 鳥取県の推計人口/とりネット/鳥取県公式サイト, vaadatud 22.03.2021. Yonago koduleht
Valija

Valija ehk valimisõigusega isik on isik, kellel on õigus valimistel hääletada (valimisõigus). Riigikogu valimistel saadakse valijate arv valimiste väljakuulutamise kuu esimese kuupäeva seisuga rahvastikuregistri andmete põhjal. Rahvastikuregistris peetakse valijate arvestust. Riigikogu valimise seadus
Б

Б (б) on kirillitsa täht. Enamiku kirillitsat kasutavate keelte tähestikes on Б teine täht. Vene tähestiku 'б' (kursiivis б) vaste eesti kirjas on b. Vene keeles hääldub tavaliselt helilise bilabiaalse klusiilina. Sõna lõpus ja helitute kaashäälikute ees hääldub helituna. Б tuleneb kreeka tähe beeta ühest kirjutusvariandist. Suurtähe Unicode'i kood on U+0411 ja väiketähe oma U+0431.
Rootsi kriminaalkirjanduse auhind

Rootsi kriminaalkirjanduse auhind (Svenska Deckarakademins pris) on kirjandusauhind, mida annab välja Rootsi kriminaalromaanikirjanikke ühendav organisatsioon Svenska Deckarakademin. Preemia asutati 1971. aastal. Parim rootsikeelne debüütromaan (Bästa svenska Debut, 1971) Martin Becki auhind – parim tõlkekirjanduse auhind (1971) Grand Master – elutöö auhind, ebaregulaarne (1972) Parim laste ja noorsooromaan (Barn- & ungdomsdeckare, 1976–1980) Bästa faktabok (1978) Berömvärd översättargärning (1978) Parim rootsi kriminaalromaan (Bästa svenska kriminalroman, 1982) Special Grand Master – eripreemia. Ellery Queen (1981), Jan Broberg (2010) Priser. Svenska Deckarakademin
Pelmeenid

Pelmeenid (vene keeles пельмени pelmeni < komi ja udmurdi пельнянь pelnjan 'leiva kõrv' < пель 'kõrv' + нянь 'leib') on toit, mis koosneb õhukestest täidisega tainatükkidest ja mida enamasti süüakse keedetult või praetult. Pelmeene ja vareenikuid peetakse vene, ukraina ja teiste slaavi rahvaste rahvustoiduks. Pelmeenidega sarnanevad ka Poola pierogi'd, Ukraina vareenikud, Kaukaasia hinkaalid, Itaalia ravioolid, Tiibeti momod, Kantoni wonton'id, Jaapani gyoza'd, Hiina jiaozi 'd jpt. Pelmeenide päritolu kohta on mitu teooriat. Esimene väidab, et vene maadeuurijad avastasid need komi ja mansi rahvaste toidulaualt. Teise teooria järgi sõid vene jahimehed pelmeene pikkadel jahiretkedel, kandes neid kotis kaasas – pelmeenid olid külmakraadides külmunud ning neid lõkke peal keetes saadi toitev ja maitsev kõhutäis. Kolmanda ja kõige tõenäolisema teooria järgi pärinevad pelmeenid Hiinast ning Venemaa rahvad õppisid neid tundma mongolite kaudu. Sellegipoolest on teada, et Venemaal söödi pelmeene juba 16. sajandil. Pelmeenitainas koosneb jahust, munast, veest ja vähesest soolast. Lauale sõelutakse jahukuhi, selle keskele vajutatud lohku valatakse leige vesi, lisatakse muna ja sool ning saadud mass sõtkutakse ühtlaseks tihkeks tainaks. Tainas rullitakse väga õhukeseks. Seejärel lõigatakse vormi või joogiklaasi servaga tainast välja kettad. Iga ketta keskele tõstetakse täidisepall, keeratakse üks tainaäär üle täidise, surutakse kokku ja vormitakse pelmeen. Keedetud, aurutatud või ahjus küpsetatud pelmeene serveeritakse mitmesuguste kastmetega, hapukoore või sulavõiga, Venemaal lisatakse ka rohelist sibulat või soolakurki. Pärimuse järgi leiutati pelmeenid Hiinas kolme kuningriigi ajastul, umbes 225. aastal eKr. Hiina pelmeen koosneb tavaliselt hakklihast ja peeneks hakitud juurviljast, mis on pakitud kas õhukeste või paksude tainatükkide sisse. Populaarsemad lihatäidised koosnevad tavaliselt hakitud sea- või kanalihast, mõnikord kasutatakse ka krevette ja kala. Peale liha on täidises Hiina kapsas, küüslauk, köögiviljad ja hakitud muna. Täidist võib igaüks valmistada oma maitse järgi. Hiinas on see traditsiooniline roog, mida süüakse näiteks mitmesugustel avaüritustel, õhtul enne Hiina uusaastat ja erilistel peresündmustel. Pelmeenisupp Klimbid Koldunõ (koldūnai, kołduny; Leedu, Poola, Valgevene) Mantõ (Siber, Mongoolia, Hiina, Korea) Pirukas Kalima J. Syrjänisches Lehngut im Russischen // Finnisch-ugrische Forschungen. XVIII (1927). S. 35-36. Этимологический словарь русского языка Макса Фасмера. Пельмень, том 3, стр. 230. Лыткин В. И., Гуляев Е. С. Краткий этимологический словарь коми языка. М., Наука, 1970, стр. 219. Кривощекова-Гантман А. С. Коми-пермяцкие заимствования в русских говорах Верхнего Прикамья // Этимологические исследования 1981, стр. 59. Похлёбкин В. В. Национальные кухни наших народов. М., изд. Легкая и пищевая промышленность 1983, стр. 276. ISBN 5-9524-0718-8
Jim Clark

James Clark (4. märts 1936 – 7. aprill 1968) oli šoti päritolu Suurbritannia Vormel 1 piloot. Ta oli kahekordne maailmameister (1963 ja 1965). Ta hukkus Saksamaal Hockenheimi ringrajal toimunud õnnetuses.
Riin Naestema

Riin Naestema (sündinud 3. juulil 1974) on eesti eripedagoog ja kliiniline logopeed, tase 8 (kutsetunnistus 084455). Ta lõpetas juunis 1997 Tartu Ülikooli magistriõppe eripedagoogika alal ja juunis 2007 magistriõppe logopeedia alal. Ta aitab eri vanuses lastel ja täiskasvanutel saada jagu kõneprobleemidest ning hääle- ja neelamishäiretest. Ta omab litsentse: LSVT LOUD Program (aastast 2008) ja LAXVOX VOICE Therapy Technique (aastast 2009). Ta on 1995. aastast korporatsiooni Amicitia liige. "Lasteaialapse kõnehääldusraskused, kõnetakistused ja alakõne" (koos Maret Jahu, Maigi Noveki, Eike Otto ja Annika Suurkülaga), Ilo 2008, ISBN 9789985579411 Päring www.inforegister.ee andmebaasis[alaline kõdulink] "Arhiivikoopia". Originaali arhiivikoopia seisuga 2. mai 2010. Vaadatud 5. märtsil 2011.{{netiviide}}: CS1 hooldus: arhiivikoopia kasutusel pealkirjana (link)
Paul Uibopuu

Paul Uibopuu (7. aprill 1910 Kuigatsi – 2. mai 1984 Halliste) oli eesti vaimulik. Paul Uibopuu lõpetas Tõrva Ühisgümnaasiumi humanitaarharu. Juunis 1931 esitas ta palve end vastu võtta Tartu Ülikooli usuteaduskonda. Teda eksmatrikuleeriti kolm korda õppemaksu mittetasumise tõttu. 4. juunil 1937 lõpetas ta Tartu Ülikooli usuteaduskonna. 26. detsembril 1938 ordineeriti ta õpetajaks. Pärast ordineerimist määrati Uibopuu Nõo Püha Laurentsiuse koguduse õpetaja Aleksander Kruusi juurde abiõpetajaks. Aastal 1939 sai temast Püha Jakobi koguduse õpetaja, aastal 1941 (pärast juuniküüditamist) veel Kuressaare Laurentiuse koguduse abiõpetaja. Pärast II maailmasõja Nõukogude Liidu territooriumile jõudmist mobiliseeriti Uibopuu Nõukogude Armeesse. Aastal 1943 alguses langes ta Velikije Luki all sõjavangi. 1. mail 1943 oli ta tagasi Püha ja Kuressaare koguduse õpetaja. Rinde lähenemisel oli ka Uibopuul kavatsus kodumaalt lahkuda, kuid viimast jutlust pidades ei leidnud ta ettevalmistatud materjale üles. Kui ta jutluseks Piibli avas, juhtus see olema Johannese evangeeliumi 10. peatükk heast karjasest, kes oma lambaid maha ei jäta; ning Uibopuu jäi Eestisse. Aastatel 1947–1953 oli ta Valga Peetri-Luke koguduse õpetaja. Ta arreteeriti valekaebuse põhjal ning oli üle kahe aasta Murru vanglas. Aastatel 1955–1961 oli Uibopuu Avinurme ja Tudulinna koguduse õpetaja ning 1961–1979 Halliste Püha Anna koguduse õpetaja, hooldades samal ajal ka Karksi ja Mõisaküla kogudust; aastatel 1979–1980 oli ta Urvaste Püha Urbanuse koguduse õpetaja. Aastal 1980 jäi Uibopuu emerituuri ja elas surmani Hallistes. Ta suri aastal 1984 ning on maetud Halliste surnuaeda. Konrad Veem. Eesti Vaba Rahvakirik. Dokumentatsioon ja leksikon. EVR Stockholm 1988 Karismaatilise jutlustaja Paul Uibopuu sünniaastapäev